# Álvaro Giménez Candela

Álvaro Giménez Candela, conegut simplement com a Álvaro (Elx, 19 de maig de 1991), és un futbolista valencià que juga com a davanter pel Racing de Ferrol.

## Trajectòria esportiva

Giménez es va formar al planter de l'Elx CF. Va debutar amb el primer equip el 22 de setembre de 2007 en una derrota per 1–2 a fora contra la Reial Societat, i va jugar sis partits més de segona divisió amb el primer equip aquella temporada.
El gener de 2010 Álvaro va signar contracte amb el València CF, que ja havia intentat fitxar el jugador l'any anterior. Va incorporar-se a l'equip B, i va jugar-hi poc, mentre l'equip baixava de segona B.
Álvaro va tornar a la seva ciutat la temporada 2010–11 per jugar a la tercera divisió, amb el Torrellano Illice CF. El 4 de juliol de 2011 va fitxar pel RCD Mallorca B de la Segona B, i fou ascendit al primer equip poc després i va debutar a La Liga el 29 d'octubre, en una derrota per 0–5 contra el FC Barcelona.
Els primers dos gols d'Álvaro a amb els balears varen donar punts al seu equip, ja que va marcar contra l'Athletic Club (1–1, a casa) i l'Sporting de Gijón (victòria per 3–2, fora) en ambdues ocasions l'entrenador, Joaquín Caparrós, el posà a l'onze inicial. De tota manera, l'agost de 2012, va haver d'operar-se per corregir una pubàlgia, i no va poder tornar a jugar fins al novembre.
L'estiu de 2013 Álvaro va fitxar per l'Elx CF, inicialment per jugar amb l'equip filial a la Segona B. L'octubre va patir una lesió greu de genoll, i no va tornar a jugar fins al maig de l'any següent.
El 19 d'agost de 2014 Álvaro va signar un nou contracte de dos anys amb l'Elx, i fou definitivament ascendit al primer equip.

## Referències

* ↑ «Álvaro Giménez, del filial del Elche CF, en l'agenda del Valencia CF» (en castellà). Join Futbol, 10-03-2009. Arxivat de l'original el 2011-09-05. [Consulta: 22 febrer 2015].
* ↑ «Álvaro Jiménez espera noticias» (en castellà). Las Provincias, 05-11-2009.
* ↑ «El Mallorca B ficha a Alvaro Jimenez del Torrellano» (en castellà). Fútbol Balear, 04-07-2011.
* ↑ «Las Navidades soñadas» (en castellà). Web del Mallorca, 24-12-2011. Arxivat de l'original el 2014-10-23. [Consulta: 22 febrer 2015].
* ↑ «Messi to the fore once again» (en anglès). ESPN Soccernet, 29-10-2011. Arxivat de l'original el 2012-05-26. [Consulta: 22 febrer 2015].
* ↑ «Bilbao scrap for Mallorca point» (en anglès). ESPN Soccernet, 04-12-2011. Arxivat de l'original el 2012-07-14. [Consulta: 22 febrer 2015].
* ↑ «Mallorca claim crucial victory» (en anglès). ESPN Soccernet, 21-03-2012. Arxivat de l'original el 2012-03-25. [Consulta: 22 febrer 2015].
* ↑ «Álvaro, intervenido con éxito» (en castellà). Web del Mallorca, 23-08-2012. Arxivat de l'original el 2014-10-23. [Consulta: 22 febrer 2015].
* ↑ «Alvaro Giménez se pierde la temporada por una lesión grave de rodilla». El Mundo Deportivo, 15-10-2013.
* ↑ «El Elche C.F. renueva a Álvaro hasta 2016» (en castellà). Web oficial de l'Elx CF, 19-08-2014. Arxivat de l'original el 2014-11-29. [Consulta: 22 febrer 2015].

## Enllaços externs

* Fitxa al web del Mallorca Arxivat 2014-10-23 a Wayback Machine.
* Fitxa d'Álvaro Giménez Candela a BDFutbol
* Fitxa d'Álvaro Giménez Candela a Futbolme (castellà)
* Fitxa d'Álvaro Giménez Candela a Soccerway